Biološko oružje
<s>Biološko oružje (biološka borbena sredstva) su biološki agensi (BAg) koji se upotrebljavaju protiv neprijatelja sa ciljem smanjenja njegove borbene sposobnosti.</s><s>Djeluju mikroorganizmima, insektima, glodarima i njihovim otrovima u cilju ubijanja ili onesposobljavanja ljudi, životinja i biljaka.</s>

<s>Za vojne primjene koriste se BAg visoke zaraznosti koji se lako unose u organizam.</s><s>Efikasnost se mjeri mortalitetom i stadijumu onesposobljenosti protivnika.</s>

<s>Proizvodnja i skladištenje b. je zabranjena međunarodnim ugovorima iz 1972. koji su i danas na snazi.</s><s>Proizvodnja i skladištenje se vjerovatno u nekim zemljama i sada odvijaju u tajnosti, i nijedna država ne priznaje njihovu upotrebu u ratu, iako je do nje povremeno dolazilo u prošlosti.</s>

<s>Vrste bioloških agensa (BAg)</s>

<s>Bakterije 
Odgajaju se na hranjivim podlogama kao što je goveđa supa s dodatkom peptona.</s><s>Pogodnima za raspršivanje aerosolom se smatraju posebno bakterije koje izazivaju sljedeće bolesti: kuga, antraks, tularemija, bedrenica, bruceloza, sakagija, i melioidoza.</s><s>Za kontaminaciju vode su pogodne kolera i dizenterija, koje se najlakše prenose diverzantskim akcijama.</s>

<s>Virusi 
Proizvodnja virusa je teža i skuplja nego kod bakterija jer je potrebno živo tkivo za uzgoj.</s><s>Velike boginje, grip, žuta groznica, denga groznica i encefalitis se razmatraju za ljude.</s><s>Protiv životinja slinavka, šap, kuga svinja itd.</s>

<s>Rikecije 
Po nekim klasifikacijama su rikecije prijelazni oblik između bakterija i virusa.</s><s>Pominju se za prijenos pjegavog tifusa, kvržićnog tifusa i kju-groznice.</s>

<s>Gljivice 
Kod ljudi su uzročnici kokcidioidomikoze i histoplazmoze.</s><s>Kod životinja uzrokuju aktinomikozu i aspergilozu, a kod biljaka plamenjaču krompira, rđu žita, kukuruza, kafe.</s>

<s>Proizvodnja 
Centri za proizvodnju seruma, vakcina i antibiotika, i fabrike alkohola, kvasca i piva mogu se iskoristiti za proizvodnju b. bez većih prepravki.</s><s>Konzerviranje b. se odvija zamrzavanjem, a zatim sušenjem pod vakuumom.</s><s>Tako spremljeni BAg se mogu čuvati duže vremena.</s>

<s>Načini primjene 
Aerosolom iz aviona, biološkom vazduhoplovnom bombom, aviohemijskim priborom.</s><s>Mogu se sa b. puniti mine, granate i rakete.</s><s>Komandosi i diverzanti mogu ubacivati b. u pozadini neprijatelja.</s>

<s>Vidi još 
 Biološki rat</s>

<s>Literatura 
 Vojna enciklopedija, Beograd, 1970., knjiga prva, pp.</s><s>618.</s>

<s>Spoljašnje veze</s>

<s>Biološko oružje</s>

